CELEX: 22009D0090
Language: lv
Date: 2009-07-03 00:00:00
Title: EEZ Apvienotās komitejas Lēmums Nr. 90/2009 ( 2009. gada 3. jūlijs ), ar ko groza EEZ līguma 30. protokolu par īpašiem noteikumiem sadarbības organizēšanai statistikas jomā

22.10.2009   
            
            
               LV
            
            
               Eiropas Savienības Oficiālais Vēstnesis
            
            
               L 277/43
            
         EEZ APVIENOTĀS KOMITEJAS LĒMUMS
   
   Nr. 90/2009
   (2009. gada 3. jūlijs),
   ar ko groza EEZ līguma 30. protokolu par īpašiem noteikumiem sadarbības organizēšanai statistikas jomā
   EEZ APVIENOTĀ KOMITEJA,
   ņemot vērā Līgumu par Eiropas Ekonomikas zonu, kurā grozījumi izdarīti ar protokolu, ar ko pielāgo Līgumu par Eiropas Ekonomikas zonu, turpmāk “Līgums”, un jo īpaši tā 98. pantu,
   tā kā:
   
               (1)
            
            
               Līguma 30. protokols ir grozīts ar EEZ Apvienotās komitejas 2008. gada 6. jūnija Lēmumu Nr. 75/2008 (1).
            
         
               (2)
            
            
               Eiropas uzņēmējdarbības un tirdzniecības statistikas modernizācija būtu jāveic, pamatojoties uz Eiropas Parlamenta un Padomes 2008. gada 16. decembra Lēmumu Nr. 1297/2008/EK par Eiropas uzņēmējdarbības un tirdzniecības statistikas modernizācijas (EUTSM) programmu (2).
            
         
               (3)
            
            
               Tādēļ Līguma 30. protokols būtu jāgroza, lai šo paplašināto sadarbību varētu sākt 2009. gada 1. janvārī,
            
         IR NOLĒMUSI ŠĀDI.
   1. pants
   EEZ līguma 30. protokolam aiz 3. panta pievieno šādu pantu:
   
      “4. pants
      Eiropas uzņēmējdarbības un tirdzniecības statistikas modernizācija (EUTSM)
      1.   EBTA valstis no 2009. gada 1. janvāra piedalās 4. punktā minētajās Kopienas programmās un darbībās.
      2.   Mērķus Nr. 1, 2 un 3, kā arī saistītos pasākumus, kas minēti darba programmās, kuras pieņēmusi Komisija saskaņā ar 4. punktā minēto Eiropas Parlamenta un Padomes lēmumu, uzskata par būtiskiem EEZ sadarbībai statistikas jomā, un tie ir atvērti EBTA valstu pilnīgai līdzdalībai.
      3.   No 2009. gada 1. janvāra saskaņā ar Līguma 82. panta 1. punkta a) apakšpunktu un attiecīgajām finanšu regulām EBTA valstis sniedz finansiālu ieguldījumu, kas atbilst 75 % no apjoma, kas paredzēts Kopienas budžeta 29 02 04 un 29 01 04 04 pozīcijai (Eiropas uzņēmējdarbības un tirdzniecības statistikas modernizācija).
      4.   Šā panta priekšmets ir šāds Kopienu tiesību akts:
      
                  —
               
               
                  
                     32008 D 1297: Eiropas Parlamenta un Padomes 2008. gada 16. decembra Lēmums Nr. 1297/2008/EK par Eiropas uzņēmējdarbības un tirdzniecības statistikas modernizācijas (EUTSM) programmu (OV L 340, 19.12.2008., 76. lpp.).”
               
            
   2. pants
   Šis lēmums stājas spēkā nākamajā dienā pēc pēdējā paziņojuma iesniegšanas EEZ Apvienotajai komitejai saskaņā ar Līguma 103. panta 1. punktu (3).
   To piemēro no 2009. gada 1. janvāra.
   3. pants
   Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
   
      Briselē, 2009. gada 3. jūlijā
      
         
            EEZ Apvienotās komitejas vārdā –
         
         
            priekšsēdētāja
         
         Oda Helen SLETNES
         
      
   
   
      (1)  OV L 257, 25.9.2008., 41. lpp.
   
      (2)  OV L 340, 19.12.2008., 76. lpp.
   
      (3)  Konstitucionālās prasības nav norādītas.